Im Yoon-ah

1990-2007: Pasimula ng buhay at karera

Si Yoona ay ipinanganak noong Mayo 30, 1990 sa Yeongdeungpo-gu ng Seoul, Timog Korea.  Ang kanyang pamilya ay binubuo ng kanyang ama at isang kapatid na babae na mas matanda sa kanya ng limang taon. Habang lumalaki, nakinig siya sa grupong puro babae na S.E.S at pinangarap na maging isang mang-aawit. Noong 2002, siya ay napasama sa SM Saturday Open Casting Audition at ginugol ang limang taon na "walang ginagawa kundi patuloy na pagsasanay" sa pagkanta, pagsasayaw at pag-arte. Sa panahon ng kanyang pagsasanay, may mababang siyang pagpapahalaga sa sarili dahil sa kanyang mababang boses, at minsa'y naisip na sumuko na sa pag-awit upang ipagpatuloy ang isang karera sa pag-arte. Hinikayat siya ng isang koreograpo ng SM na magpatuloy, at sinabi na "sayang kung isusuko niya ang pagiging mang-aawit" dahil "magaling siyang sumayaw." Tinuturing din siya bilang ang pinakamahusay na babaeng mananayaw sa loob ng ahensya. Bagaman di kilala si Yoona na may malawak na abot ng boses, siya ay inilarawan ng mga kritiko na may isang "matamis na tinig."  Bago siya nagsimula, si Yoona ay ipinakilala sa publiko sa pamamagitan ng iba't ibang mga pagpapakita sa mga musikang bidyo at patalastas; siya ay unang lumabas sa musikang bidyo na "Magic Castle" ng TVXQ noong 2005.  Opisyal siyang unang lumabas bilang kasapi ng Girls' Generation noong Agosto 2007, at naging panggitna ng grupo. Naging tanyag ang grupo nang ilabas nila ang kanilang single na "Gee" noong 2009.

2008-2016: Mga ginampanan at katanyagan sa ibang bansa

Bukod sa mga aktibidad ng Girls' Generation, lumabas si Yoona sa maraming drama sa telebisyon. Nagsimula ang karera sa kanyang pag-arte noong 2007 na may maliit na papel sa drama ng MBC na Two Outs in the Ninth Inning. Pagkatapos ay lumabas siya sa Woman of Matchless Beauty (2008) ng MBC, at pinuri ng beteranong aktres na si Bae Jong-ok para sa kanyang pagganap na kameyo.
Noong Mayo 2008, lumabas si Yoona sa kanyang unang pangunahing papel sa drama ng KBS na You Are My Destiny, na gumanap bilang si Jang Sae-byuk.  Ang drama ay nakakuha ng rating o marka sa manonood ng hanggang 41.5%, at nakuha ni Yoona ang mas malawak na pagkilala sa publiko.  Isinasaalang-alang niya ang papel bilang isang mahalagang punto sa kanyang karera, at  pagganap niya ay nanalo ng dalawang "Pinakamahusay na Bagong Aktres" na parangal sa 2008 KBS Drama Awards at sa 45th Baeksang Arts Awards. Noong 2009, si Yoona ay napasama sa drama ng MBC na Cinderella Man kasama si Kwon Sang-woo.
Noong Marso 2012, gumanap si Yoona ay bilang pangunahing tauhan kasama si Jang Geun Suk sa drama ng KBS2 na Love Rain, isang pantasiyang drama tungkol sa kapalaran kung saan ang mga supling ng sawing mag-asawa na nagkilala noong dekada 1970 ay nagkilala at nahulog sa pagmamahal sa isa't isa sa  modernong panahon. Si Yoona ay gumanap ng dalawang karakter: si Yun-hee ng dekada 1970 at Ha-na ng modernong panahon. Kahit na ang drama ay nakakuha ng mababang domestikong panonood at pinuna dahil sa kabiguan nito na makipag-ugnay sa mga manonood, ang pag-arte ni Yoona ay nakatanggap ng mga positibong pagsusuri. Ganito ang isinulat ni Yoon Ga-ee ng OSEN: "Ang bilis ng pagpapabuti ng kanyang pag-arte ay nakakabulag.  Nahinog na siya sa punto kung saan gusto mong itanong, 'Kailan siya naging mahusay?' Ang pamimintas nnoong nasa Cinderella Man siya ay wala na ngayon." Si Choi In-kyung ng Hankook Ilbo ay nagsabi na ang kanyang pag-arte ay patuloy na nagpapabuti at "si Yoona ay lubos na babad sa kanyang karakter at ngayon ay naging 'Hana' mismo." Ang drama ay nakakuha ng maraming positibong interes sa ibang bansa at ibinenta sa Hapon ng $ 10 milyon, ang pangalawang pinakamataas na presyo para sa isang drama ng KBS noong panahong iyon, bahagyang dahil sa popularidad ni Yoona.
Noong Disyembre 2013, bumida si Yoona kasama si Lee Beom-soo sa romantikong komedyang drama ng KBS2 na Prime Minister and I.  Mulawag na batay sa musikal na The Sound of Music, gumanap si Yoona bilang Nam Da-jung, isang kabataan at matigas na ulo na taga-ulat na umibig sa Punong Ministro.  Ang drama ay nakakuha ng mababang marka ngunit ang pagganap ni Yoona ay pinuri at siya ay nanalo ng Excellence Award sa 2013 KBS Drama Awards para sa kanyang papel.
Noong Marso 2016, inilabas ni Yoona ang kanyang unang solong single na "Deoksugung Stonewall Walkway", isang pakikipagtulungan sa malayang pangkat sa Timog Korea na na 10cm, bilang bahagi ng SM Station. Ang awiting urban-pop ay umabot sa numero 24 sa Gaon Digital Chart. Inilarawan ito ng Fuse bilang "sariwa at madaling pakinggan" at pinapurihan kung gaano "kaibig-ibig" ang ibinigay ni Yoona sa kanta.
Noong Abril 2016, si Yoona ay lumabas sa unang pagkakataon sa isang dramang Tsino na God of War, Zhao Yun na batay sa nobelang Tsino na Romance of the Three Kingdoms.  Gumanap siya ng dalawang pagganap-ang isa ay nahuhulog siya sa pag-ibig sa pangunahing lalaking karakter ngunit sa kalaunan ay nalaman niya na pinatay niya ang kanyang ama habang ang isa naman ay dalubhasa sa sining pandigma.  Ang marka ng panonood ng drama ay mas mataas sa 2%, na inilarawan bilang "isang malaking tagumpay" kumpara sa malaking populasyon ng Tsina.  Naitala rin nito ang higit sa 10 bilyong pagbista sa pamamagitan ng iba't ibang mga websayt na nagpapakita ng bidyo, na nagpapakita ng katanyagan ni Yoona sa Tsina.  Kasunod ng tagumpay, noong Agosto 2016, inilabas ni Yoona ang isang Tsinong digital mini-album na may pamagat na Blossom, na naglalaman ng kanyang mga bersyon ng mga kilalang Mandarin na kanta.

2016-kasalukuyan: The K2 at paglabas sa pelikula

Noong Setyembre 2016, bumida si Yoona  sa aksyon na thriller ng tvN na The K2. Nagsawa na siya sa mga laging pagganap bilang parang kendi sa paningin at laging nahihirapan sa masamang palagay sa mga idolong naging aktres, iniwaksi niya ang pananaw ng publiko at tinuon sa kanyang pagganap bilang "pansariling hamon." Ang kanyang pagsisikap ay nakakuha ng positibong pagtingin sa mga manonood, at umani ang kanyang pag-arte ng pagbubunyi mula sa mga kritiko. 
Noong Enero 2017, unang lumabas si Yoona sa pelikula na aksyon na Confidential Assignment. Pagkatapos, bumida siya sa makasaysayang drama ng MBC na The King in Love, isang adaptasyon ng nobela na may parehong pangalan na sinulat ni Kim Yi-ryung.  Noong Setyembre 2017, inilabas ni Yoona ang kanyang pangalawang solo na single na "When The Wind Blows" bilang bahagi ng SM Station.